**Δελτίο Τύπου**

**Τα Executive Seminars του Ινστιτούτου του Συνδέσμου Ελληνικών Τουριστικών Επιχειρήσεων (ΙΝΣΕΤΕ), ταξιδεύουν στη Χίο.**

Οι εκπαιδευτικές δράσεις (Executive Seminars) του ΙΝΣΕΤΕ συνεχίζονται για πέμπτη συνεχή χρονιά, με σύγχρονες και στοχευμένες θεματικές ενότητες για όλα τα ιεραρχικά επίπεδα των τουριστικών επιχειρήσεων.

Για την εκπαιδευτική χρονιά 2019-2020 το Ινστιτούτο του ΣΕΤΕ (ΙΝΣΕΤΕ), θα επισκεφθεί πάνω από 12 πόλεις με Executive Seminars, που θα έχουν την ευκαιρία να παρακολουθήσουν πάνω από 1.300 επαγγελματίες του τουρισμού.

Tο ΙΝΣΕΤΕ θα επισκεφθεί με δύο εξειδικευμένα Executive Seminars το νησί της Χίου.

Στις 17 και 18 Ιανουαρίου οι επαγγελματίες του τουρισμού της ευρύτερης περιοχής, θα έχουν τη δυνατότητα να παρακολουθήσουν το Executive Seminar [F&B Marketing Masterclass](https://www.eventora.com/el/Events/FB_Marketing_Masterclass_Chios), που έχει σχεδιαστεί για να βοηθήσει τους συμμετέχοντες να αποκτήσουν εξειδικευμένες γνώσεις στο σύγχρονο γαστρονομικό μάρκετινγκ, με στόχο την αποτελεσματική προβολή και προώθηση των επιχειρήσεων τους.

Στις 10 & 11 Μαρτίου θα υλοποιηθεί το Executive Seminar [Service Excellence,](https://www.eventora.com/el/Events/Service-Excellence-Chios)  που πραγματεύεται όλα τα μυστικά της εξαιρετικής εξυπηρέτησης πελατών και της δημιουργίας αφοσιωμένων επισκεπτών.

Το ΙΝΣΕΤΕ, πέραν της ολοκληρωμένης διοργάνωσης και υλοποίησης των Executive Seminars, καλύπτει το μεγαλύτερο μέρος του κόστους παρακολούθησης (50%-70%) προσφέροντας με αυτό τον τρόπο στους επαγγελματίες του τουρισμού, τη δυνατότητα να παρακολουθήσουν υψηλού επιπέδου επαγγελματική κατάρτιση στον τόπο τους με περιορισμένη δαπάνη.

Μέχρι σήμερα έχουν διοργανωθεί πάνω από 200 Executive Seminars, σε 17 πόλεις της Ελλάδας, που είχαν την ευκαιρία να παρακολουθήσουν πάνω από 4.500 επαγγελματίες του τουρισμού.

Κλείστε τη δική σας θέση σε ένα Executive Seminar του IΝΣΕΤΕ πατώντας στο σύνδεσμο

<https://mailchi.mp/insete/insete-executive-seminars-2019-2020-dodekanisa-596785>